Акмулла олимпиадасы, 3 тур.

Микротемалар:

1.Кларага билгесез, ят туган туфрак.

2.Клара бабасының авылны сагынып сөйләве.

3.“Хәзерге авылның коты юк, ә иске авыл нинди булгандыр инде ул ?!”

4.”Гомер иткән нигезебез, ерак бабаларның каберләре Каракошта, ничек якын булмасын ди авыл?!”

5.80 елдан артык дәвам иткән гомернең өзелүе.

6.Бабай үлгәннән соң, “туган туфрак” төшенчәсен аңлау, кабул итү.

7.Жәйге каникул житү белән, Клара Каракошка-бабасының туган авылына китеп бара.

Их…юлларның юктыр матурлары

Туган якка илткән юл сыман!...

Кайтып киләм-

Авылым урамнары  
Кочакларга сузган кул сыман!

-дип язган шагыйрь С.Рәхмәтулла. Бу сүзләр белән килешәм мин.

Бала дөньяга килә, беренче тапкыр туган нигезендә үзенең тавышын яңгырата.Бу вакытта әле ул бернәрсә дә аңламаса да, әни назын тоеп, ата-баба нигезендә яши башлый. Кызарып чыккан кояшка карап, күзләрен ача, өй түрендәге кошлар сайравыннан елаудан туктый; яңгыр яуганда, йөзенә сәерсенү билгеләре чыгара.Аның анасы да баласының көләч, шат йөзен күреп, бишек җырын көйли, йомшак куллары белән баласын назлый, аңа чын күңелдән изге теләкләр тели.

Мин дә кечкенәдән үк әни назын тоеп, аның сүзләренә колак салып үстем.Әниемнең “Туган –үскән җиреңә мәрхәмәтле бул, аны ярат, ата-баба нигезен онытма”,-дигән сүзләре хәтеремә бик тирәнтен уелып калды. Ничек соң инде газиз туган ягыңны яратмаска, онытырга мөмкин?

Кеше тормышындагы иң мөһим нәрсәләрдән, минем фикеремчә, туган якны, ата-ананы, балачак хатирәләрен, мәктәп тормышын аерып әйтергә була. Болар турындагы истәлекләр кешенең гомерлек юлдашы була, бу якты хатирәләрне уйлап, кайчандыр кичергән вакыйгаларга яңадан әйләнеп кайтырга мөмкин.    
 Нинди генә кеше булмасын, аның тормышын туган илсез күз алдына да китереп булмый торгандыр. Кайда гына тумасын, нинди илдә генә балачагын үткәрмәсен, барыбер үз Ватанын ул кеше өчен берни дә алыштыра алмый. Башка җиргә чыгып китсәң, сиңа хәтта туган як әрәмәлеге, кайчандыр син яратмаган гап-гади нәрсәләр дә кадерле була башлый. Мондый хисне, минемчә, бөтен кеше дә кичерәдер.

Мин авылда тудым. Сабый чагымда челтерәп аккан чишмә тавышын да, талларга кунып сайраган сандугач тавышын да ишеттем, йолдызлы күкне, тулган айны күреп сокландым.Безнең авыл табигатендә һуш китәрлек бернәрсә дә юк, шулай булса да минем өчен ул-иң матуры. Мин, капка төбебезгә чыгу белән, үземне яшел хәтфә җәелгән чирәмгә баскан кебек хис итәм.Бәбкә үләннәре, вак ромашкалар, сары чәчәкләр үзләре үк мине бер сихри дөньяга алып кереп китә.

Туган авылымны мин, һичшиксез, туган нигез дип атыйм. Туган як, туган нигез барлык сәнгать әһелләрен - рәссам, шагыйрь, язучыларны илһамландырган. Элек-электән туган нигездән аерылу-авыр кабул ителгән. Мәсәлән, Ә.Еникинең „Әйтелмәгән васыять“ әсәрендәге Акъәбинең туган нигезеннән китмәвенең бер сәбәбе - шул жир туфрагына күмелгән борынгыларның, үз якыннарының рухын рәнжетмәүгә кайтып кала. Аның алар янында жирләнәсе, гомерен гадәтләнгән яшәү рәвеше белән тәмамлыйсы килә.

Күп кенә авыл балалары, мәктәпне тәмамлагач, шәһәргә чыгып китәләр. Шәһәрдә укыйлар, зур кешеләр булалар, гомер буе шунда яшиләр….һәм гомерләренең соңгы көннәрендә туган якларына-авылга кайталар.Исән чакларында кайтып өлгәшмәсәләр, туган авылларында жирләүне сорыйлар.Шулай булгач, туган нигез һәрвакыт үзенә тартып торадыр ул.